text: Kwarta sa Pilipinas, gigamit sa konstruksyon sa mga base militar sa US
text: #000001
text: Subsub ang konstruksyon ug pagbutang og mga base militar sa US nga gitawag nga mga “EDCA site,” gamit ang pondo sa katawhang Pilipino ug mga suluguon niini sa Armed Forces of the Philippines. Niadtong milabayng semana, mismong si Defense Sec. Gilbert Teodoro ug AFP chief Romeo Brawner ang miadto sa Lal-lo, Cagayan, aron papaspasan ang “upgrade” sa pangsibilyan nga tugpahanan alang sa refueling sa mga eroplanong iggugubat sa US. Aron ipakita nga kini adunay kapuslanan sa Pilipinas, pagagamiton usab kuno kini sa mga eroplano sa AFP.
text: #000002
text: Nahimutang ang isla sa Balabac Strait, nga ruta pareho sa mga barko sa US ug China ilang nabigasyon. Pagagamiton sa US ang tugpahanan ug ang tibuok isla aron tiktikan ang mga barko sa China nga moagi dinhi. Sa aktwal, dili lahi ang gamit sa US dinhi sa gamit sa China sa mga tugpahanang iligal nga ginatukod niini sa soberanong kadagatan sa Pilipinas.
text: #000004
text: Gawas sa tugpahanan, ginapondohan usab sa DPWH ang pagtukod og usa ka command and control center nga nagkantidad og ₱18.32 milyon. Ang DPWH usab ang nagapondo sa pagpalapad ug pagpalalum sa dungguanan sa laing bahin sa isla aron dungguan sa dagkung war ship sa US. Gibanabanang mokabat sa $5.5 milyon (₱308 milyon) ang kinahanglang gastuson alang dinhi. Sigon sa mga probisyon sa EDCA, kini nga mga pasilidad magpailalum sa ekstrateritoryal nga kontrol sa US, kung asa pwede lamang mosulod o inspeksyunon sa mga Pilipino ang pasilidad kung adunay “pagtugot” ang US.
text: #000005
text: Sa Cebu, naggikan usab sa TIKAS ang pondong ginagamit aron tukuron ang usa ka hangar (silunganan sa mga eroplano) sa Mactan-Benito Ebuen Air Base, usa sa unang lima nga “EDCA site.” Gisugdan ang konstruksyon niadtong Agosto 11. Kadungan niini ang konstruksyon sa usa ka fuel depot sa maong airbase alang sa mga eroplanong iggugubat sa US. Nagkantidad ang proyekto og ₱111.29 milyon.
text: #000006
text: Sa miagi, ang programang TIKAS usab ang nagpondo sa konstruksyon sa mga hangar ug klase-klaseng bilding ug pasilidad sa Fort Magsaysay sa Nueva Ecija nga “EDCA site” usab.
text: #000007
text: Gisugdan ang programa sa kanhing presidente Rodrigo Duterte isip kabahin sa pagtagbaw niya sa burukrasyang militar. Gipalungtad kini ni Ferdinand Marcos Jr niadtong Mayo. Lahi pa kini sa pondong “capital outlay” nga ginagamit alang sa pagtukod og mga bilding ug uban pang imprastruktura nga nakapailalum sa badyet sa departamento sa depensa.
text: #000009
text: Gihimong rason sa mga war game ang “humanitarian assistance” ug “disaster relief operations,” bisan og wala kini kalabutan sa aktwal nga relief operations human sa mga katalagman sa daghang bahin sa nasud tungod sa grabeng pag-ulan, pagbaha ug kadaut nga dala sa Bagyong Egay ug hanging habagat.
text: #000011
text: Atol sa kalamidad, wala makita ang unsamang “makitawhanong operasyon” sa mga pwersang Amerikano nga anaa sa mga “EDCA site.” Pakitang-tao lamang silang nanghatag og 1,200 foodpack ug 56 ka solar panel sa Fuga ug Calayan Islands sa Cagayan isip “tabang” sa mga biktima sa bagyo. Gihimo kini sa US human gimakmak sa gubernador sa prubinsya ang kawalay pagtagad sa US sa pag-antus sa mga Cagayanon tungod sa bagyo.
text: #000012